Turkiya tashqi ishlar vaziri Efkan Alaning ma’lum qilishicha, Istanbulda o‘zini-o‘zi portlatib yuborgan xudkush IShID terrorchilik guruhiga aloqador bo‘lgan. Bu haqda Associated Press xabar bermoqda. Efkan Alaning qo‘shimcha qilishicha, xudkush Suriya chegarasida joylashgan Gaziantep provinsiyasida 1992 yilda tug‘ilgan Mexmet Oztyurk nomi bilan qayd etilgan. Vazirning aytishicha, Istanbuldagi portlashda aloqadorlikda ayblanib, yana besh kishi hibsga olingan.